gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl lt es es gl gl gl gl gl gl gl gl gl de en sv fr de de it gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Veciños de catorce concellos rurais terán banda larga gratis
Venres, sexta feira, 07 de outubro de 2022
Xestionado por Vieiros e o Colexio de Xornalistas de Galicia
A XUNTA INVISTE MÁIS DUN MILLÓN DE EUROS
Para estender estas redes públicas a outros municipios, a Consellería de Industria deberá vencer a desconfianza de Telefónica e do Estado
M. Vilas - 10:02 05/09/2007
Tags: Courel fenda dixital Fernando Blanco Industria internet redes públicas Telefónica Wimax
Fernando Blanco aposta polas redes públicas
Un importante revulsivo está a impulsar o lento despregamento do acceso a internet de alta velocidade na Galiza rural. Co convenio asinado o martes entre a Consellaría de Industria e os municipios de Pol, Ribeira de Piquín, Riotorto e Mondoñedo xa son catorce os concellos que disporán dunha rede pública sen fíos de banda larga. E o que é máis importante, no caso de resultar un éxito, a Xunta non descarta espallar esta infraestrutura noutras areas de difícil acceso.
Ademais, segundo anunciou o conselleiro Fernando Blanco o martes, estas redes serán gratuítas durante os seis primeiros meses, nos que estarán de proba.
Os municipios escollidos para a primeira fase piloto son -ademais dos xa citados en Lugo- Calvos de Randín, Castrelo de Miño e Manzaneda en Ourense; Ponteareas, Tomiño, Cuntis en Pontevedra; Curtis, Muxía e San Sadurniño na Coruña.
Haberá agora que observar como reaccionan Telefónica e o Ministerio de Industria. En principio, o programa da Xunta é complementario co Plano de Extensión da Banda Larga (PEBA) que promove o Estado mediante subvencións e préstamos ás operadoras, que no caso galego é Telefónica.
O problema é que, tanto o Estado como as operadoras, ven con desconfianza as redes públicas porque consideran que poden distorsionar a competencia. É dicir, que poden frear o investimento privado.
Para as zonas máis ailladas
Polo tanto, a aposta da Consellería de Industria polas redes wimax públicas (o departamento de Fernando Blanco dispón doutro proxecto na área do Courel) deberá centrarse en áreas non rendíbeis para as operadoras -as zonas máis despoboadas e de difícil acceso.
O obxectivo da Xunta é non suscitar críticas dende as operadoras así lograr espallar a banda larga por outros municipios rurais do país. Polo de agora, os convenios xa asinados supoñen un investimento dun millón de euros.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A Comisión do PEBA, no que participa a Xunta, reuniuse en Santiago a comezos de ano / M.V.
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto